СЪОБЩЕНИЕ
Централната избирателна комисия информира българските граждани, които желаят да упражнят правото си на глас извън страната, че в момента тече срокът за подаване на заявление за гласуване извън страната. Заявлението може да бъде подадено както на хартия чрез дипломатическите и консулските представителства на Република България, така и чрез електронната форма на заявлението, която е достъпна на официалната интернет страница на ЦИК на следния адрес: https://www.cik.bg/bg/pvr2026/abroad/zayavlenie
Крайният срок за подаване на заявленията е 29 септември 2026 г.

Подадените заявления служат както за образуване на избирателни секции извън страната, така и за включване в избирателния списък за гласуване извън страната. Това улеснява избирателите да упражнят правото си на глас в избрано от тях място и не е необходимо в изборния ден да извършват други действия, а именно да се  попълва декларация по образец. Със свое решение в срок до 3 октомври 2026 г. Централната избирателна комисия ще определи местата в държавите, в които ще се образуват секции извън страната, и броя на избирателните секции във всяко място.
